Birthe Wilke

Birthe Wilke (født 1936Søk i danskefilm.dk. Besøkt 5. mars 2014. ) er en dansk sanger, skuespiller, foredragsholder og dikter, som er mest kjent for sine to deltakelser i Eurovision Song Contest på slutten av 1950-tallet. Wilke startet sin musikalske karriere i april 1951, da hun vant en talentkonkurranse i National Scala.Discographer.dk , Birthe Wilke  Wilkes første plateinnspilling var The Blacksmith Blues som ble utgitt i september 1952 med Bruno Henriksen og hans Tivoli-orkester.

 Bakgrunn 
I 1957 representerte Wilke og Gustav Winckler Danmark, da landet for første gang deltok i Eurovision Song Contest, med kjærlighetsvisa «Skibet skal sejle i nat», skrevet av Erik Fiehn og Poul Sørensen. Melodien ble avsluttet med et 13 sekunders langt kyss, som i ettertid er betegnet som ESC-historiens lengste.Eurovision.tv: History  Eurovision Song Contest 1957. Besøkt 5. mars 2014.  Melodien hadde da allerede vært brukt i filmen Den store gavtyv som kom ut i 1956, men ble ikke diskvalifisert, til tross for reglene om at bidrag ikke skulle være spilt offentlig før konkurransestart.melodigrandprix.net, Dansk grandprix historie: Skibet skal sejle i nat - Gustav Winckler og Birthe Wilke. Besøkt 5. mars 2014.

På grunn av flyskrekk tok Wilke det beroligende middelet thalidomid. I 1962 ble hun gravid, og omtrent samtidig ble det påvist at thalidomid kunne forårsake fosterskader. Før hun visste om sin graviditet, hadde hun tatt åtte tabletter, men valgte å ikke ta abort slik flere leger anbefalte. Hun fødte sønnen Ricky 1. januar 1963, som ble født med misdannede hender og armer.

For å konsentrere seg om sønnen, avsluttet Wilke i 1966 musikkarrieren og begynte å jobbe som sekretær i Handelsbanken. Hun kom tilbake med en nyinnspilling og en opptreden i 1973, og nok en opptreden i 1983, før hun igjen trakk seg tilbake. I 2007 ga Birthe Wilke ut en diktsamling.

 Deltakelser i Eurovision Song Contest 
Wilke har representert Danmark to ganger i Eurovision Song Contest:Eurovision.net: Denmark. Besøkt 4. mars 2014. 

 År   Melodi  Poeng  Plass  Merknad 1957  «Skibet skal sejle i nat» 10 3  Med Gustav Winckler 1959  «Uh, jeg ville ønske jeg var dig» 12 5 

 Deltakelser i Dansk Melodi Grand Prix 
miniatyr|Topp 3 i den danske finalen av Melodi Grand Prix  i 1963, med Birthe Wilke som nummer 3 på pallen. 
Wilke har deltatt med elleve melodier i Dansk Melodi Grand Prix:Søk i melodigrandprix.net. Besøkt 5. mars 2014. 

 År  Melodi  Poeng  Plass  Merknad 1957  «Skibet skal sejle i nat»  – 1  Med Gustav Winckler «Chanson ordinaire»  – –   «Hele verden venter på vår»  – –   «Kjærlighetens cocktail»  – 2  Med Gustav Winckler 1958  «For altid»  –  –  Med Gustav Winckler 1959  «Uh, jeg ville ønske jeg var dig»  – 1   «Latinersangen (Peplinge cha-cha)»  – –  Med Preben Uglebjerg 1961  «Jetpilot»  7  2   1962  «Et eventyr» 5 4   1963  «Pourquoi» 24 3   1965  «Som du er» – –  

 Filmer 
 1956: Jeg elsker digSøk i IMDb.com
 1958: Soldaterkammerater
 1961: Jetpiloter
 1961: Reptilicus

 Bibliografi 
 2007: Diktsamlingen Fluen og andre strøtankerSaxo.com, Fluen og andre strøtanker. Besøkt 5. mars 2014. 

Referanser

 Eksterne lenker 



 Discographer, Birthe Wilke, med blant annet komplett oversikt over alle plateutgivelser 

Kategori:Danske sangere
Kategori:Danske skuespillere
Kategori:Danske lyrikere
Kategori:Eurovision Song Contest-deltakere for Danmark
Kategori:Deltakere i Eurovision Song Contest 1957
Kategori:Deltakere i Eurovision Song Contest 1959
Kategori:Vinnere av Dansk Melodi Grand Prix
Kategori:Personer fra København